Morten Thrane Esmark

Hans Morten Thrane Esmark (1801–Ifølge slektsboken var han født i "Kr.a", Kristiania. (Høegh, Karen Sophie og Martha Wiborg Fleischer (1925): Slektene Wiborg, Schreiner, Esmark, Høegh. Slekten Frølich. Oslo: P.M. Bye & Co.)1882) var en norsk luthersk prest med virke i Eidanger og i Ramnes, samt mineralog, ornitolog, oppfinner og entomolog.

Liv og virke
 Bakgrunn
Morten Thrane Esmark var sønn av professor Jens Esmark og Wibeche Thrane f. Brünich.Store norske leksikon http://snl.no/Morten_Thrane_Esmark lest på nett 3.11.2012. Navnet hadde han etter bestefaren Morten Thrane Brünnich. Han var gift med Ulriche Benedicte Wiborg (1810-1898) fra Ørvik ved Brevik.Høegh, Karen Sophie og Martha Wiborg Fleischer (1925): Slektene Wiborg, Schreiner, Esmark, Høegh. Slekten Frølich. Oslo: P.M. Bye & Co. Naturforskeren Birgitte Esmark (1841–1897) var deres datter.

Prest
Esmark tok teologisk eksamen i 1825 og begynte som kapellan i Eidanger. Han var en tid sogneprest i Ramnes i Jarlsberg, før han vendte tilbake til Eidanger.

Mineralog
Han beskrev en rekke nye mineraler, særlig fra området rundt Langesundsfjorden, nær der han hadde sitt prestevirke i Eidanger. Blant annet var det thoritt som er det vanligste mineralet av thorium. Han fant det sistnevnte mineralet på Løvøya, klarte ikke å identifisere det og sendte derfor en prøve til sin far. Denne sendte det videre til Jöns Jacob Berzelius, som i 1828 konstaterte at det var et mineral som inneholdt et tidligere ukjent element. Dette ledet til oppdagelsen av grunnstoffet thorium. 

Esmarkitt, en variant av ortoklas feltspat fra Bamble, er oppkalt etter ham.

Oppfinner
Esmark bisto Svend Foyn med utvikling av en granatharpun som eksploderte først når fangstlinen ble strammet. Denne oppfinnelsen var basert på Esmarks tidligere oppfinnelse av en tennsats som gjorde at granater eksploderte først ved anslag, den såkalte «spissbomben».

Den engelske presten Richard Carter Smith møtte den unge Esmark i 1838 og beskrev ham som «en intelligent ung mann som er entomolog og ornitolog.»Smith, Richard Carter: Reise i Norge 1838. (Oversatt fra håndskrevet manuskript.) Universitetsforlaget 1976, s.58. Carter noterte at Esmark hadde en insektssamling som omfattet 2000 arter og en samling på 120 fuglearter (alle norske). Esmarks mineralsamling ble forært det naturhistoriske museet i Tromsø.

 Referanser 

Kategori:Personer fra Kongsberg kommune
Kategori:Norske lutherske prester
Kategori:Norske geologer
Kategori:Mineraloger
Kategori:Norske entomologer
Kategori:Norske ornitologer